જામનગર, તા.૭: અહીં સીટી 'બી' ડિવીઝન પોલીસ સ્ટેશનમાં તા.૬–૭–ર૦૧૮ના બેડેશ્વર વાલસુરા રોડ બાપા સીતારામ મડુલી પાસે, દરબાર પાળામાં આ કામના ફરીયાદી દિલીપસિંહ એ અગાઉ આ કામના આરોપીઓ ભુપતસિંહ જેઠીજી પરમાર, જીતેન્દ્રસિંહ ભુપતસિંહ પરમાર, અજીતસિંહ લખુભા રાઠોડ, રે. જામનગરવાળાઓને ઘર પાસે મોડી રાત્રીના બેસવાની ના પાડેલ હોય જે મનદુઃખ ના કારણે આ કામના આરોપીઓએ આ કામના ફરીયાદી દિલીપસિંહને ગાળો દઈ આ કામના આરોપી ભુપતસિંહ જેઠીજી પરમાર એ લોખંડના પાઈપ થી ડાબા પગમાં માર મારી ઈજા કરી તથા આ કામના આરોપી જીતેન્દ્રસિંહ ભુપતસિંહ પરમારએ ફરીયાદી દિલીપસિંહને જમણો કાન ખેચતા ઉજરડા છોલાણા ની ઈજા કરી આ કામના આરોપી અજીતસિંહએ ઢીકાપાટુ મારી ત્રણેય આરોપીઓ ફરીયાદી દિલીપસિંહને જાન થી મારી નાખવાની ધમકી આપી એકબીજાની મદદગારી કરી જિલ્લા મેજીસ્ટ્રેટ સાહેબના હથીયારબંધી જાહેરનામાનો ભંગ કરી ગુનો કરેલ છે.